Ημερομηνία **12/02/2020**

# Αρ.πρωτ.: 603.2/81/5422

Προς: Κάθε ενδιαφερόμενο

Πληροφορίες: Γ. Πετρόχειλος

Τηλέφωνο: 2131314640

E-mail: petroxeilos.i@inedivim.gr

 Προς : κάθε ενδιαφερόμενο

**ΔΗΜΟΣΙΑ ΠΡΟΣΚΛΗΣΗ ΑΝΑΘΕΣΗΣ ΠΡΟΜΗΘΕΙΑΣ ΠΕΤΡΕΛΑΙΟΥ ΘΕΡΜΑΝΣΗΣ**

**ΓΙΑ ΤΙΣ ΑΝΑΓΚΕΣ ΤΟΥ Κ.Δ.Β.Μ. ΔΗΜΟΥ ΤΡΙΠΟΛΗΣ**

Το Ίδρυμα Νεολαίας και Δία Βίου Μάθησης, αφού έλαβε υπ΄όψη :

1. Το άρθρο 118 του ν. 4412/2016
2. Την παράγραφο 6 του άρθρου 95 του ν. 4412/2016
3. Τη με αριθμό πρωτ. 136/499/02-01-2020 (ΑΔΑ: 629746ΨΖΣΠ-ΦΣΘ) Απόφαση Ανάληψης Υποχρέωσης
4. Τη με αριθμό πρωτ. 603.2/58/4937/04-02-2020 (ΑΔΑ: Ψ8ΡΙ46ΨΖΣΠ-ΔΝΓ) Έγκριση Δαπάνης

καλεί κάθε ενδιαφερόμενο, που πληροί τις απαιτήσεις της παρούσας πρόσκλησης να καταθέσει προσφορά, για την προμήθεια 4.000,00 lt Πετρελαίου Θέρμανσης (CPV 09135100-5), για την κάλυψη των αναγκών του Κ.Δ.Β.Μ. Δήμου Τρίπολης που εδρεύει στο Πνευματικό Κέντρο του Ιερού Ναού Μεταμορφώσεως του Σωτήρος Τριπόλεως.

# ΠΡΟΫΠΟΛΟΓΙΣΜΟΣ

Ο προϋπολογισμός της παρούσας ανέρχεται στο ποσό των **τεσσάρων** **χιλιάδων ευρώ (4.000,00€)** συμπεριλαμβανομένου του ΦΠΑ και όποιων λοιπών νόμιμων φόρων και κρατήσεωνκαι θα βαρύνει το ΤΔΠ της Πράξης: «Κέντρα Δια Βίου Μάθησης (ΚΔΒΜ) –Νέα Φάση» με κωδικό ΟΠΣ 5002212 στο πλαίσιο του Υποέργου 3 «Υλοποίηση εκπαιδευτικού έργου σε Περιφέρειες ΜΕΤ».

Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) και την Πρωτοβουλία για την Απασχόληση των Νέων (ΠΑΝ) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».

Όλες οι τιμές νοούνται για εμπόρευμα παραδοτέο, ελεύθερο από δασμούς και τέλη, συμπεριλαμβανομένου Φ.Π.Α..

Για τη σύνταξη του προϋπολογισμού της παρούσας υπολογίστηκε ως ενδεικτική τιμή ανά λίτρο 1,00 €.

Σημειώνεται ότι η ποσότητα των 4.000,00lt είναι ενδεικτική των αναγκών του Κ.Δ.Β.Μ. Δήμου Τρίπολης. Η Αναθέτουσα Αρχή δεν υποχρεούται να προμηθευτεί το σύνολο της ποσότητας.

# ΔΗΜΟΣΙΟΤΗΤΑ / ΔΙΕΥΚΡΙΝΗΣΕΙΣ

Η παρούσα θα δημοσιευτεί στην ιστοσελίδα της Αναθέτουσας Αρχής στη διεύθυνση (URL) : [www.inedivim.gr](http://www.inedivim.gr).

Για την παροχή διευκρινήσεων οι υποψήφιοι ανάδοχοι μπορούν να απευθύνονται στα στοιχεία επικοινωνίας που αναγράφονται στην 1η σελίδα της παρούσης.

# ΚΡΙΤΗΡΙΟ ΑΝΑΘΕΣΗΣ

Κριτήριο ανάθεσης της παρούσας είναι η συμφερότερη οικονομική προσφορά βάσει τιμής (χαμηλότερη οικονομική προσφορά), η οποία θα προκύψει κατά την προσφερόμενη έκπτωση επί τοις εκατό στη Μέση Λιανική Τιμή πώλησης του καυσίμου την ημέρα παράδοσης, όπως αυτή προκύπτει από το εβδομαδιαίο Δελτίο Επισκόπησης τιμών καυσίμων, που εκδίδεται από το Παρατηρητήριο Τιμών Υγρών Καυσίμων του Υπουργείου Ανάπτυξης & Επενδύσεων (βλ. ιστοσελίδα <http://www.fuelprices.gr/CheckPrices>) για την περιφερειακή ενότητα Αρκαδίας κατά την ημερομηνία παράδοσης.

# ΔΙΑΡΚΕΙΑ ΤΗΣ ΣΥΜΒΑΣΗΣ

Η διάρκεια της σύμβασης ορίζεται από την ημερομηνία υπογραφής του συμφωνητικού έως την 30/4/2020, με την επιφύλαξη της εξάντλησης της οριζόμενης προϋπολογισθείσας δαπάνης ήτοι των 4.000,00 €.

# ΥΠΟΒΟΛΗ ΠΡΟΣΦΟΡΑΣ

Οι προσφορές θα κατατεθούν στην **Κεντρική Γραμματεία του Ι.ΝΕ.ΔΙ.ΒΙ.Μ. ΑΧΑΡΝΩΝ 417 ΑΘΗΝΑ Τ.Κ. 11143 (2ος όροφος) , το αργότερο μέχρι την Πέμπτη 20 Φεβρουαρίου 2020, ημέρα Πέμπτη και ώρα 14.00** μέσα σε σφραγισμένο φάκελο**,** έξω από τον οποίο θα αναγράφονται ευκρινώς τα εξής :

|  |
| --- |
| ΣΤΟΙΧΕΙΑ ΤΟΥ ΠΡΟΣΦΕΡΟΝΤΑ *(Επωνυμία, δ.τ., Διεύθυνση, Τηλέφωνο)* |
| ΠΡΟΣ: ΚΕΝΤΡΙΚΗ ΟΜΑΔΑ ΕΡΓΟΥ Κ.Δ.Β.Μ. |
| ΠΡΟΣΦΟΡΑ ΓΙΑ ΠΡΟΜΗΘΕΙΑ ΠΕΤΡΕΛΑΙΟΥ ΘΕΡΜΑΝΣΗΣ Κ.Δ.Β.Μ ΤΡΙΠΟΛΗΣ |
| Ένδειξη: «ΝΑ ΜΗΝ ΑΝΟΙΧΤΕΙ ΑΠΟ ΤΗΝ ΥΠΗΡΕΣΙΑ» |

Οι Προσφορές μπορούν να αποστέλλονται με οιοδήποτε τρόπο, επί αποδείξει, με την προϋπόθεση ότι αυτές περιέρχονται στην Κεντρική Γραμματεία του Ι.ΝΕ.ΔΙ.ΒΙ.Μ. μέχρι την καθορισμένη ημέρα και ώρα, με ευθύνη του ενδιαφερόμενου.

Προσφορά που είτε υποβλήθηκε μετά την καθορισμένη ημερομηνία και ώρα, είτε ταχυδρομήθηκε έγκαιρα αλλά δεν έφθασε έγκαιρα στην Υπηρεσία, δε θα λαμβάνεται υπόψη και θα επιστρέφεται στον ενδιαφερόμενο.

Δεν επιτρέπονται αντιπροσφορές και εναλλακτικές προσφορές.

Ως χρόνος ισχύος των προσφορών ορίζονται οι τριάντα ημερολογιακές ημέρες από την ημερομηνία αποσφράγισης των προσφορών.

# ΠΕΡΙΕΧΟΜΕΝΟ ΠΡΟΣΦΟΡΑΣ

Η προσφορά θα είναι σύμφωνη με το υπόδειγμα του “ΕΝΤΥΠΟ ΠΡΟΣΦΟΡΑΣ” της παρούσας, το οποίο θα αναρτάται και σε επεξεργάσιμη μορφή, στην ιστοσελίδα δημοσίευσης της πρόσκλησης.

# ΑΠΟΣΦΡΑΓΙΣΗ ΠΡΟΣΦΟΡΩΝ

Η αποσφράγιση των προσφορών θα γίνει δημόσια, στο γραφείο 402 των Κ.Υ. του Ι.ΝΕ.ΔΙ.ΒΙ.Μ. (Αχαρνών 417, Αθήνα, ΤΚ 11143), την **21η-02-2020, ημέρα Παρασκευή και ώρα 11.00.**

# ΠΑΡΑΔΟΣΗ ΠΡΟΜΗΘΕΙΑΣ

Οι παραδόσεις της προμήθειας θα γίνονται τμηματικά σε ημερομηνία και ώρα που θα προκύψει κατόπιν συνεννόησης μεταξύ του Κ.Δ.Β.Μ. και αναδόχου. Ο ανάδοχος οφείλει να παραδίδει την προμήθεια εντός δύο (2) εργάσιμων ημερών, από την κοινοποίηση σ΄ αυτόν έγγραφης ειδοποίησης από την Αναθέτουσα Αρχή.

Ως τόπος παράδοσης ορίζονται οι εγκαταστάσεις του Κ.Δ.Β.Μ. Δήμου Τρίπολης, ήτοι το Πνευματικό Κέντρο του Ιερού Ναού Μεταμορφώσεως του Σωτήρος, Πλατεία Μεταμορφώσεως, Τρίπολη Αρκαδίας TK 221 32

Τα έξοδα μεταφοράς βαρύνουν αποκλειστικά τον ανάδοχο.

# ΠΑΡΑΛΑΒΗ / ΠΛΗΡΩΜΗ ΠΡΟΜΗΘΕΙΑΣ

Η παραλαβή της προμήθειας θα γίνεται από την οριζόμενη επιτροπή παραλαβής με συμμετοχή και του υπεύθυνου του Δήμου για το ΚΔΒΜ Τρίπολης. Η επιτροπή παραλαβής συντάσσει το σχετικό πρωτόκολλο οριστικής ή μη παραλαβής εντός μίας εργάσιμης ημέρας από την παράδοση της προμήθειας το οποίο κοινοποιείτε στον ανάδοχο εφόσον το επιθυμεί.

Για την πληρωμή ο Ανάδοχος υποχρεούται να προσκομίσει τα νόμιμα δικαιολογητικά που θα του ζητηθούν από τις υπηρεσίες του Ι.ΝΕ.ΔΙ.ΒΙ.Μ. (π.χ. τιμολόγιο, φορολογική ασφαλιστική ενημερότητα).

Η πληρωμή θα γίνει από το Ι.ΝΕ.ΔΙ.ΒΙ.Μ. εντός 30 (τριάντα) ημερολογιακών ημερών από την ημερομηνία παράδοσης της προμήθειας και εφόσον η προμήθεια έχει παραληφθεί από την επιτροπή παραλαβής. Επί της πληρωμής θα γίνει η προβλεπόμενη από τη νομοθεσία παρακράτηση φόρου εισοδήματος.

# ΤΕΧΝΙΚΕΣ ΠΡΟΔΙΑΓΡΑΦΕΣ

9.1 Γενικές τεχνικές προδιαγραφές καυσίμων

Το πετρέλαιο θέρμανσης θα είναι μείγμα υδρογονανθράκων καθαρό και διαυγές και δεν δύναται να περιέχει νερό ή άλλες ξένες ύλες, θα είναι δε σύμφωνο με τις κρατικές προδιαγραφές (ΕΛ.ΔΑ.), σύμφωνα με τα οριζόμενα στις:

i. Κ.Υ.Α. 467/2002 (ΦΕΚ 1531/ Β΄/16-10-2003 «Προδιαγραφές και μέθοδοι ελέγχου του πετρελαίου θέρμανσης»,

ii. Κ.Υ.Α. 468/2002 (ΦΕΚ 1273/ Β΄/05-09-2003 – Διόρθωση Σφαλμάτων στο (ΦΕΚ-1630 Β/03)

«Διαδικασίες χρωματισμού και ιχνηθέτησης πετρελαίου θέρμανσης».

Το προς προμήθεια καύσιμο και το πρατήριο του προμηθευτή θα πρέπει, επίσης, να συμμορφώνονται στις διατάξεις των:

i. Κ.Υ.Α.316/2010/12 (ΦΕΚ 501 Β/29-02-2012): Προσαρμογή της ελληνικής νομοθεσίας, στον τομέα της ποιότητας καυσίμων βενζίνης και ντίζελ, προς την οδηγία 2009/30/Ε.Κ. του Ευρωπαϊκού Κοινοβουλίου και του Συμβουλίου.

ii. Κ.Υ.Α. 21523/763/Ε-103/12 (ΦΕΚ 1439 Β/02-05-2012): Μέτρα για τη μείωση της ποσότητας των ατμών βενζίνης, σε συμμόρφωση με τις διατάξεις της οδηγίας 2009/126/ΕΚ «σχετικά με τη φάση ΙΙ της ανάκτησης ατμών βενζίνης κατά τη διάρκεια του ανεφοδιασμού μηχανοκίνητων οχημάτων σε πρατήρια καυσίμων» του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης της 21ης Οκτωβρίου 2009.

9.2 Ειδικές τεχνικές προδιαγραφές καυσίμων

i. Πρόσθετα

Οι εταιρείες εμπορίας υποχρεούνται, πριν τη διάθεση του καυσίμου στην κατανάλωση, να υποβάλλουν στη Διεύθυνση Πετροχημικών του Γενικού Χημείου του Κράτους (Γ.Χ.Κ.), φάκελο για κάθε πρόσθετο.

Τα πρόσθετα που χρησιμοποιούνται σε άλλο κράτος μέλος της Ε.Ε. ή του ΕΟΧ είναι αποδεκτά μόνον εφόσον συμφωνούν με τις διατάξεις της παρούσας απόφασης ή με κάθε άλλο κανονισμό ή προδιαγραφή που ισχύει σε άλλο κράτος μέλος της Ε.Ε. ή του ΕΟΧ και εγγυώνται ισοδύναμο επίπεδο ποιότητας και ασφάλειας για την ανθρώπινη υγεία και το περιβάλλον στις ίδιες κλιματολογικές συνθήκες.

ii. Δεδομένα ακριβείας

Τα πρότυπα που αναφέρονται στην απόφαση Κ.Υ.Α.316/2010/12 περιλαμβάνουν δεδομένα ακριβείας. Σε περιπτώσεις αμφισβητήσεων τα αποτελέσματα των εξετάσεων θα αξιολογούνται σύμφωνα με τη μέθοδο ΕΝ ISO 4259/1995.

iii. Γενικές απαιτήσεις και μέθοδοι ελέγχου - Λοιποί όροι

Οι προμηθευτές είναι υποχρεωμένοι να λάβουν τα κατάλληλα μέτρα για την ασφάλεια εργαζομένων και εγκαταστάσεων κατά τη μεταφορά και παράδοση των καυσίμων στους χώρους παράδοσης. Τα καύσιμα πρέπει να είναι απαλλαγμένα από άλλες προσμίξεις, νερό και φυτικά. Τονίζεται ότι η αναθέτουσα αρχή διατηρεί το δικαίωμα να αποστέλλει δείγματα στο Χημείο του Κράτους, ώστε να ελέγχεται τόσο η ποιότητα όσο και το αν πληρούν τις απαιτούμενες προδιαγραφές.

 **Ο Πρόεδρος Δ.Σ. ΙΝΕΔΙΒΙΜ**

 **Κωνσταντίνος Δέρβος**

**ΕΝΤΥΠΟ ΠΡΟΣΦΟΡΑΣ**

ΔΗΜΟΣΙΑ ΠΡΟΣΚΛΗΣΗ ΑΝΑΘΕΣΗΣ ΠΡΟΜΗΘΕΙΑΣ ΠΕΤΡΕΛΑΙΟΥ ΘΕΡΜΑΝΣΗΣ

ΓΙΑ ΤΙΣ ΑΝΑΓΚΕΣ ΤΟΥ Κ.Δ.Β.Μ. ΔΗΜΟΥ ΤΡΙΠΟΛΗΣ

|  |
| --- |
| ΣΤΟΙΧΕΙΑ ΟΙΚΟΝΟΜΙΚΟΥ ΦΟΡΕΑ |
| ΕΠΩΝΥΜΙΑ : |  |
| Α.Φ.Μ. : |  |
| Δ.Ο.Υ. : |  |
| ΕΔΡΑ : |  |
| ΤΗΛΕΦΩΝΟ : |  |
| **ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ** |
| ΕΙΔΟΣ | ΠΡΟΣΦΕΡΟΜΕΝΟ ΠΟΣΟΣΤΟ ΕΚΠΤΩΣΗΣ (%) ΕΠΙ ΤΗΣ ΜΕΣΗΣ ΛΙΑΝΙΚΗΣ ΤΙΜΗΣ ΠΩΛΗΣΗΣ | ΤΙΜΗ (ΜΕΣΗ ΛΙΑΝΙΚΗ ΤΙΜΗ ΠΩΛΗΣΗΣ) |
| αριθμητικώς | ολογράφως |
| Πετρέλαιο Θέρμανσης |  |  | [Μέση Λιανική Τιμή πώλησης του καυσίμου την ημέρα παράδοσης, όπως αυτή προκύπτει από το εβδομαδιαίο Δελτίο Επισκόπησης τιμών καυσίμων, που εκδίδεται από το Παρατηρητήριο Τιμών Υγρών Καυσίμων του Υπουργείου Ανάπτυξης & Επενδύσεων (βλ. ιστοσελίδα <http://www.fuelprices.gr/CheckPrices>) για την περιφερειακή ενότητα Τρικάλων κατά την ημερομηνία παράδοσης.] |

* Τα προσφερόμενα ποσοστά έκπτωσης επιτρέπεται να δοθούν μέχρι τρία το πολύ δεκαδικά ψηφία.
* Στην προσφορά περιλαμβάνονται ο Φ.Π.Α., όλες οι κρατήσεις καθώς και κάθε άλλη επιβάρυνση σύμφωνα με την κείμενη νομοθεσία, για παράδοση των ζητουμένων καυσίμων στον τόπο και με τον τρόπο που προβλέπεται στην παρούσα πρόσκληση, δεδομένου ότι τα ως άνω συμπεριλαμβάνονται στην τιμή αναφοράς, ήτοι στη Μέση Λιανική Τιμή Πώλησης του Καυσίμου.

**ΔΗΛΩΣΗ ΠΡΟΣΦΕΡΟΝΤΑ**

Με την προσφορά μου αποδέχομαι ανεπιφύλαχτα όλους τους όρους της παρούσας πρόσκλησης.

|  |  |
| --- | --- |
|  | Για τον προσφέρων |
|  | Ο νόμιμος εκπρόσωπος |
|  | *(ονοματεπώνυμο, σφραγίδα, υπογραφή)* |